రామ్‌నివాస్ రావత్

రామ్‌నివాస్ రావత్ (జననం 21 జనవరి 1960) భారతదేశానికి చెందిన రాజకీయ నాయకుడు. ఆయన విజయ్‌పూర్ నియోజకవర్గం నుండి ఆరుసార్లు శాసనసభ్యుడిగా ఎన్నికై దిగ్విజయ సింగ్ మంత్రివర్గలో మంత్రిగా పని చేసి తిరిగి, జులై 2024లో మోహన్ యాదవ్ మంత్రివర్గంలో మంత్రిగా భాద్యతలు చేపట్టాడు.
రాజకీయ జీవితం
రామ్‌నివాస్ రావత్ 1986లో కాంగ్రెస్ పార్టీ ద్వారా తన రాజకీయ జీవితాన్ని ప్రారంభించి 1990లో విజయ్‌పూర్ నుండి ఎమ్మెల్యేగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1993లో రెండోసారి ఎమ్మెల్యేగా ఎన్నికై 1993లో దిగ్విజయ్ సింగ్ మంత్రివర్గంలో మంత్రిగా పని చేసి 2003, 2008, 2013లో విజయ్‌పూర్ నియోజకవర్గం నుండి ఎమ్మెల్యేగా ఎన్నికై ఆ తరువాత 2018 ఎన్నికల్లో తన సమీప ప్రత్యర్థిపై 2890 ఓట్ల తేడాతో ఓడిపోయాడు.

రామ్‌నివాస్ రావత్ 2019 లోక్‌సభ ఎన్నికల్లో మొరెనా లోక్‌సభ నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అబ్త్యర్ధి నరేంద్ర సింగ్ తోమర్‌పై 1,13,341 ఓట్ల తేడాతో ఓడిపోయారుడు. ఆయన 2023 శాసనసభ ఎన్నికల్లో విజయపూర్ నుండి ఎమ్మెల్యే ఎన్నికై రాష్ట్ర సీనియర్ పార్టీ నాయకులు పక్కన పెట్టారనే ఆరోపణలతో కాంగ్రెస్ పార్టీని వీడి 2024 ఏప్రిల్ 30న మధ్యప్రదేశ్ ముఖ్యమంత్రి మోహన్ యాదవ్ సమక్షంలో భారతీయ జనతా పార్టీలో చేరి, 2024 జులై 8న మోహన్ యాదవ్ మంత్రివర్గంలో మంత్రిగా భాద్యతలు చేపట్టాడు.

మూలాలు

వర్గం:మధ్య ప్రదేశ్  వ్యక్తులు
వర్గం:మధ్య ప్రదేశ్  రాజకీయ నాయకులు
వర్గం:2023 మధ్య ప్రదేశ్ శాసనసభ్యులు